9. 6. 87 De Europæiske Fællesskabers Tidende Nr. C 150/1 
II 
(Forberedende retsakter) 
DET ØKONOMISKE OG SOCIALE UDVALG 
Udtalelse om forslag til Rådets direktiv om tilnærmelse af medlemsstaternes lovgivning om produkter, 
der på grund af deres ydre fremtræden kan forveksles med andre produkter og herigennem være til fare 
for forbrugernes sundhed eller sikkerhed 
(87/C 150/01) 
Rådet for De europæiske Fællesskaber besluttede den 16. oktober 1986 under henvisning til 
EØF-traktatens artikel 100 at anmode om Det økonomiske og sociale Udvalgs udtalelse om 
ovennævnte emne. 
Det forberedende arbejde henvistes til ØSU's sektion for miljø-, sundheds- og forbrugerspørgsmål, 
som udpegede Alma Williams til ordfører. Sektionen vedtog sin udtalelse den 3. marts 1987. 
Det økonomiske og sociale Udvalg vedtog på sin 245. plenarforsamling, den 14. april 1987, 
enstemmigt følgende udtalelse: 
1. Generelle bemærkninger 
1.1. Indledning 
1.1.1. Det økonomiske og sociale Udvalg hilser direktiv­
forslaget velkommen som en væsentlig foranstaltning, der 
skal harmonisere de nationale foranstaltninger, som nogle 
medlemsstater har truffet for at imødegå de aktuelle og 
potentielle farer for forbrugerne i forbindelse med handelen 
med visse efterligninger, f.eks. viskelædere med duft. 
1.1.2. Derudover opfattes forslaget som et forsøg på 
globalt at harmonisere de nationale initiativer via et sæt 
fælles regler, som ikke strider imod bestemmelserne om det 
interne marked. 
1.1.3. Det økonomiske og sociale Udvalg opfatter også 
dette direktivforslag som en nyttig forløber for det kommen­
de forslag til rammedirektiv om en generel pligt til kun at 
forhandle ufarlige forbrugsgoder (direktiv om ufarlige for­
brugsgoder). 
1.2. Definition og anvendelsesområde 
1.2.1. Det økonomiske og sociale Udvalg konstaterer, at 
de produkter, der falder ind under direktivforslagets anven­
delsesområde, skal opfylde to kriterier; 1) de skal være farlige på nuværende tidspunkt og potientielt oftest på grund af flere 
sammenfaldende faktorer; 2) det skal dreje sig om efterlig­
ninger. 
1.2.2. De pågældende produkter kan bredt opdeles i 
følgende grupper: 
— ting, der ligner, smager eller lugter som levnedsmidler, og 
ikke er det, 
— ting, der emballeres, således at de leder tanken hen på 
levnedsmidler eller drikkevarer, 
— produkter ud over levnedsmidler, der præsenteres såle­
des, at de ikke svarer til emballagens oprindelige indhold 
eller funktioner. 
1.3. Behov for større klarhed 
1.3.1. Der findes områder, hvor det er nødvendigt med 
yderligere oplysninger, tydeliggørelse og fortolkning og 
præcision. 
1.3.2. Det økonomiske og sociale Udvalg understreger, 
at det er nødvendigt at gøre opmærksom på, at det er de 
farer, der er for forbrugernes sundhed og sikkerhed, det i 
denne omgang drejer sig om, og ikke om udsættelse for farer 
forårsaget af eventuelle andre former for efterligning, f.eks. 
vildledende mærkning. 
Nr. C 150/2 De Europæiske Fællesskabers Tidende 9. 6. 87 
1.3.3. Det økonomiske og sociale Udvalg konstaterer, at 
alle berørte (producenter, detaillister og forbrugere) har de 
samme betænkeligheder ved de risici, der i handelen med 
efterligninger ofte opstår på grund af uvidenhed og forkert 
brug; man erkender, at der er en risikofaktor, men at antallet 
af uheld endnu ikke er opgjort. Man beklager, at man ikke 
råder over fyldestgørende data, der kan bruges som ud­
gangspunkt for vejledning og aktion på området. 
1.3.4. Derfor beder Det økonomiske og sociale Udvalg 
Kommissionen om at give yderliger oplysninger og konkrete 
beviser for problemets omfang samt oplyse, hvorledes det 
berører særligt sårbare forbrugergrupper, dvs. børn, ældre 
og analfabeter. 
1.3.5. Men man råder til forsigtighed, når eventuelle 
statistikker skal fortolkes, således at en række uheld — som 
ofte kan opstå på grund af forkert brug — ikke skaber tvivl 
om selve produktets egenskaber, f.eks. shampoo, som sælges 
i traditionelle flasker, i modsætning til shampoo emballeret i 
en ølflaske. 
1.3.6. Sektionen understreger, at der er behov for tydeli­
gere angivelse af risikoniveauet inden for de forskellige 
produktklasser. 
1.3.7. Nogle produkter, f.eks. PVC-viskelædere med 
duft, bør forbydes af hensyn til beskyttelsen af mindre børn; 
andre derimod, f.eks. spøg-og skæmt-sæber, der ligner æg, 
frugt eller blomster, kræver formentlig mindre strikse 
bestemmelser — måske kun hvad angår størrelsen samt krav 
om tydelige etiketter og advarsler. 
1.3.8. Der er behov for yderligere retningslinjer for 
aktioner vedrørende en række forskellige produkter, som bør 
afgrænses mere omhyggeligt, da der er konstateret visse 
problemområder. 
1.3.9. Direktivforslaget gælder ikke kun allerede eksiste­
rende produkter, men også produkter, der kan udvikles og 
fremstilles på et hvilket som helst tidspunkt i fremtiden; der 
er også behov for mere specifikke kriterier, således at 
producenterne bringes i stand til fuldt ud at efterleve 
hensigten med dette direktivforslag. 
1.4. Yderligere støtteforanstaltninger 
1.4.1. Det økonomiske og sociale Udvalg gør også 
opmærksom på, hvor vigtig kommunikation, information og 
opdragelse på lang sigt er for at gøre folk opmærksomme på 
og påpasselige over for problemerne i forbindelse med 
efterligninger. 
1.4.2. Man understreger, at ansvarsspørgsmålet vedrører 
alle enkeltpersoner, især forældre og andre, der passer børn. 
Dette er et yderst vigtigt spørgsmål, hvis man skal undgå 
uheld. 1.4.3. Det er vigtigt at høre alle relevante organer, især i 
forbindelse med overvågningen af iværksættelsen af dette 
direktivforslag. Dette skal især gælde proceduren for tilba­
getrækning af produkter fra markedet. 
1.4.4. Med hensyn til kontrol med salg bør man drage 
med ind i overvejelserne, at der selv inden for de enkelte 
medlemsstater kan være regionale og lokale forskelle i 
fortolkningen af den eksisterende lovgivning. 
2. Særlige bemærkninger 
2.1. Artikel 1 
2.1.1. Det økonomiske og sociale Udvalg påskønner, at 
der gives en bred og generel beskrivelse af efterligninger, 
således at produkter, der senere føres på markedet, kan 
omfattes heraf. Man mener imidlertid, at der bør medtages 
nogle specifikke kriterier for nærmere at præcisere, hvad der 
udgør et farligt produkt, hvilket vil gøre det lettere både at 
fortolke kravene og efterleve bestemmelserne. 
2.1.2. Der bør foretages visse redaktionelle ændringer; 
f.eks. bør første sætning i denne artikel omformuleres, så den 
bliver mere logisk: udseende, form, farve, lugt (eller kombi­
nationer af disse karakteristika); foruden kvælning bør også 
asfyksi medtages. 
2.1.3. Det økonomiske og sociale Udvalg er opmærksom 
på, at børn generelt er meget sårbare, men at spædbørn og 
børn under skolealderen er i størst fare; ikke desto mindre 
gør man opmærksom på, at andre grupper også er sårbare, 
f.eks. ældre, handicappede og analfabeter. 
2.1.4. Det økonomiske og sociale Udvalg foreslår, at 
man i et forklarende memorandum i form af et bilag til 
forslaget tydeliggør sagen ved at notere farlige efterligninger 
på en liste og gøre opmærksom på, hvilke andre der kan 
komme på tale, men som ikke nødvendigvis falder ind under 
dette forslags anvendelsesområde, samt gør opmærksom på, 
hvilke typer produkter det fremover kan blive nødvendigt at 
medtage. 
2.2. Artikel 2 
2.2.1. Det økonomiske og sociale Udvalg understreger, 
at der er behov for at være særlig årvågen over for 
importerede varer fra tredjelande på det sted, hvor de 
kommer over grænsen, og at der er behov for rationalisering 
og ensartethed på nationalt plan af de relevante toldbestem­
melser, eftersom forskellig praksis kan medføre konkurren-
9. 6. 87 De Europæiske Fællesskabers Tidende Nr. C 150/3 
ceforvridning. Man understreger også, at der er behov for 
gensidig årvågenhed med eksporten fra EF til udviklingslan­
dene. 
2.2.2. Det økonomiske og sociale Udvalg gør i relation til 
det foreliggende direktivforslag opmærksom på, at det er 
særlig vanskeligt at foretage kontrol med produkter, der 
sælges af gadesælgere, dørsælgere og torvehandlere, og at det 
også er problematisk at spore og kontrollere anvendelsen af 
produkter, der allerede forefindes i hjemmene. Derfor bør 
massemedierne, de lokale myndigheder og andre relevante 
organer give offentligheden og særligt sårbare grupper, f.eks. 
børnehaver, råd og advarsler vedrørende de farlige produk­
ter, som man ved, er blevet solgt på den måde. 
2.3. Artikel 3 
2.3.1. Det økonomiske og sociale Udvalg erkender, at 
tilbagetrækning fra markedet er en alvorlig sanktion, som 
bør iværksættes efter grundig og retfærdig høring af alle 
parter; ikke desto mindre mener man, at der i den offentlige 
sikkerheds interesse er behov for en bestemmelse om øje­
blikkelig og total tilbagetrækning af produkter, der falder ind 
under dette forslag til direktiv. Det påpeger også behovet for 
hurtige procedurer vedrørende produkter, der kommer 
under mistanke. 
2.3.2. Det økonomiske og sociale Udvalg bemærker, at 
tilbagetrækning ikke nødvendigvis betyder destruktion, og at 
indholdet, når dette kan lade sig gøre, kan omemballeres og 
forsynes med nye etiketter. 
2.3.3. I betragtning af at handelen med efterligninger er 
sæsonpræget, understreger Det økonomiske og sociale 
Udvalg, at der er behov for hurtige appelprocedurer samt 
uvildige beslutninger. Man gør også opmærksom på, at 
medlemsstaterne i tilfælde af en forkert afgørelse bør træffe 
alle mulige foranstaltninger for at offentliggøre en berig­
tigelse. 
Bruxelles, den 14. april 1987. 2.4. Artikel 4 
2.4.1. Det økonomiske og sociale Udvalg konstaterer, at 
der er stillet forslag om oprettelse af et rådgivende udvalg til 
undersøgelse af produkter, procedurer og deres iværksættel­
se, når medlemsstaterne har trukket et produkt tilbage fra 
markedet og givet underretning herom. 
2.4.2. Man bifalder enhver udvidelse af høringsprocedu­
rerne, men understreger, at medlemmerne af det rådgivende 
udvalg bør have en forskelligartet og relevant baggrund, og 
at de bør bistås af eksperter, som kan behandle anmodninger 
om udtalelser om mange forskellige produkter. Derfor 
anmodes der om en definition af omfanget af den påtænkte 
høring. 
2.5. Artikel 5 
Ordene »kompetente myndigheder« bør ændres til »kompe­
tente nationale myndigheder«. 
2.6. Artikel 6 
2.6.1. Teksterne til denne artikel på de forskellige sprog 
bør kontrolleres, eftersom den engelske tekst lyder »repre-
sentative of the Committee« i stedet for det konkrete »repre-
sentative of the Commission«. 
2.6.2. Det økonomiske og sociale Udvalg konstaterer, at 
der ikke er afstemninger i det rådgivende udvalg, hvilke 
rådgivende udvalg normalt heller ikke har; derudover ude­
lukker Den europæiske Fællesakt formentlig også afstemnin­
ger. Derfor gentager Det økonomiske og sociale Udvalg, at 
der bør opereres med repræsentative medlemskaber i dette 
udvalg. 
2.6.3. Det økonomiske og sociale Udvalg ønsker også at 
få klargjort, hvem der har adgang til mødeprotokollen over 
det rådgivende udvalgs forhandlinger, som er fortrolige, og 
man understreger derfor, at det er nødvendigt, at de berørte 
organer har adgang til et resumé af forhandlingerne og til 
orientering om de trufne afgørelser. 
Alfons MARGOT 
Formand for 
Det økonomiske og sociale Udvalg